《白云归岫送道士吴德常还洞霄宫》
明代·董纪

本是无心出翠微，英英还傍故山归。五交洞口从龙入，九锁峰山伴鹤飞。

只许丹霞分窟宅，或随明月到岩扉。世人何处寻踪迹，惟有松风振白衣。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》